Amicus | LekkeSlaap
Nature's Valley is 'n omgewing van uitmuntende natuurlike skoonheid.
Amicus is in Nature's Valley, 'n kusdorpie, op die bekende Kaapse Tuinroete geleë en word begrens deur die Tsitsikamma Nasionale Park. Die kombinasie van see, strandmeer, berge, woud en fynbos verleen 'n besondere bekoring aan dié rustige vakansiedorpie.
Dis die ideale blyplek om die omgewing te verken, wat talle besienswaardighede en opwindende aktiwiteite bied. Of jy kan net ontspan en die son en see geniet. Ons verblyf is in 2 aparte woon-eenhede, op 1 erf, 300 meter van die strand en 5 minute se stap van die strandmeer af.
Die eenhede is volledig gemeubileer en toegerus vir 'n gesinsvakansie op 'n selfsorgbasis. Dit bestaan uit 'n drieslaapkamerhuis/ tweeslaapkamerkothuis en woonstel wat 4 gaste kan huisves.
Minimumverblyf van: 3 nagte buite seisoen, 10 nagte binne seisoen en 5 nagte tydens Paasfees, skoolvakansie en buite seisoen Des/Jan skoolvakansie.